3.

Kasvustossa lajikkeen tunnistettavuuden ja lajikepuhtauden on oltava riittävät tai, jos on kyse sisäsiitoslinjasta, kyseisen linjan ominaisuuksien tunnistettavuuden ja lajikepuhtauden on oltava riittävät. Hybridilajikkeiden siementen tuotannossa edellä olevia säännöksiä sovelletaan myös ainesosien ominaisuuksiin, hedesteriliteetti ja fertiliteetin palautuminen mukaan luettuina. Erityisesti Brassica juncean, Brassica nigran, Cannabis sativan, Carthamus tinctoriusin, Carum carvin ja Gossypium spp.:n sekä Helianthus annuusin ja Brassica napusin hybridien kasvustojen on täytettävä seuraavat muut vaatimukset tai edellytykset: A. Brassica juncea, Brassica nigra, Cannabis sativa, Carthamus tinctorius, Carum carvi ja Gossypium spp., muut kuin hybridit: Selvästi asianomaiseen lajikkeeseen kuulumattomiksi tunnistettavissa olevien kasviyksilöjen määrä kasvustossa saa olla enintään — 1 kpl / 30 m2 perussiementen tuotannossa, — 1 kpl / 10 m2 varmennettujen siementen tuotannossa. B. Helianthus annuusin hybridit: a) Selvästi sisäsiitoslinjaan tai ainesosaan kuulumattomiksi tunnistettavissa olevien kasvien määrän osuus saa olla enintään



aa) perussiementen tuotannossa: i) sisäsiitoslinja 0,2 % ii) yksinkertaiset hybridit: — hedevanhempi, kasvit jotka ovat varistaneet siitepölyn, kun vähintään 2 prosentilla emikasveista on vastaanottavia kukkia 0,2 % — emivanhempi 0,5 % bb) varmennettujen siementen tuotannossa: — hedeainesosa, kasvit jotka ovat varistaneet siitepölyn, kun vähintään 5 prosentilla emikasveista on vastaanottavia kukkia 0,5 % — emiainesosa 1,0 % b) Seuraavat muut vaatimukset tai edellytykset on täytettävä hybridilajikkeiden siementen tuotannossa: aa) Hedeainesosan kasvien on tuotettava riittävästi siitepölyä, kun emiainesosan kasvit kukkivat. bb) Jos emiainesosan kasveilla on vastaanottavat luotit, siitepölyn varistaneiden tai varistavien emiainesosakasvien prosenttiosuus saa olla enintään 0,5 prosenttia. cc) Perussiementen tuotannossa selvästi ainesosaan kuulumattomiksi tunnistettavien emiainesosan kasviyksilöjen, jotka ovat varistaneet tai varistavat siitepölyn, määrän kokonaisosuus saa olla enintään 0,5 prosenttia. dd) Jos liitteessä II olevan I kohdan 2 alakohdassa vahvistettua edellytystä ei voida täyttää, seuraavien edellytysten on täytyttävä: hedesteriiliä ainesosaa on käytettävä varmennettujen siementen tuotantoon käyttämällä hedeainesosaa, joka sisältää yhden tai useamman palautuslinjan, niin että ainakin kolmasosa tuloksena saatavasta hybridistä kasvatetuista kasveista tuottaa kaikin puolin tavanomaiselta vaikuttavaa siitepölyä. C. Hedesteriliteettiä käyttäen tuotetut Brassica napusin hybridit: a) Selvästi sisäsiitoslinjaan tai ainesosaan kuulumattomiksi tunnistettavissa olevien kasvien määrän osuus saa olla enintään:



aa) perussiementen tuotannossa i) sisäsiitoslinja 0,1 % ii) yksinkertaiset hybridit: — hedeainesosa 0,1 % — emiainesosa 0,2 % bb) varmennettujen siementen tuotannossa — hedeainesosa 0,3 % — emiainesosa 1,0 % b) Hedesteriliteetin on oltava vähintään 99 prosenttia perussiementen tuotannossa ja vähintään 98 prosenttia varmennettujen siementen tuotannossa. Hedesteriliteetin aste arvioidaan tutkimalla kukista hedelmällisten ponsien puuttuminen. D. Gossypium hirsutumin ja Gossypium barbadensen hybridit: a) Gossypium hirsutumin ja Gossypium barbadensen vanhemmaislinjan perussiemeniä tuottavassa kasvustossa on sekä hede- että emilinjan lajikepuhtauden oltava vähintään 99,8 prosenttia, kun vähintään 5 prosentilla siemenkasveista on siitepölyä vastaanottavia kukkia. Siemenellisen vanhemmaislinjan hedesteriliteetin asteen on oltava vähintään 99,9 prosenttia, ja se arvioidaan tutkimalla kukista steriilit ponnet. b) Gossypium hirsutumin ja/tai Gossypium barbadensen hybridilajikkeiden varmennettuja siemeniä tuottavissa kasvustoissa on sekä siementä tuottavan että siitepölyä tuottavan vanhemmaislinjan lajikepuhtauden oltava vähintään 99,5 prosenttia, kun vähintään 5 prosentilla siemenkasveista on siitepölyä vastaanottavia kukkia. Siementä tuottavan vanhemmaislinjan hedesteriliteetin asteen on oltava vähintään 99,7 prosenttia, ja se arvioidaan tutkimalla kukista steriilit ponnet.